Marco Pütz

De **Marco Pütz**, gebuer de 16. Mäerz 1958 zu Esch-Uelzecht, ass e lëtzebuergesche Saxophonist a Komponist.

## Liewen
Hien huet säi Studium am Conservatoire vun Esch a vu Lëtzebuerg gemaach. Duerno huet hie sech um Conservatoire Royal de Bruxelles perfektionéiert, wou hie säin Ofschloss (Diplôme Supérieur) *"avec grande distinction"* am Fach Saxophon an *"avec la plus grande distinction"* an der Kammermusek krut. Um Conservatoire Royal de Liège huet hien e *"Premier prix d'harmonie " an e " Premier Prix de direction d'orchestre"* kritt.

De Marco Pütz huet iwwer 100 Wierker komponéiert, dovu ronn 55 fir Harmoniesorchester an 12 fir Sinfonieorchester. D'Majoritéit vu senge Wierker gi bei *Bronsheim Music* an *De Haske* (Holland) publizéiert. Aner Editeure sinn: Maecenas (GB), Edition-Tonger (D), Hal Leonard (USA), H.Lemoine a Sempre Più (F). Seng Wierker si bis haut op ronn 75 CDen enregistréiert ginn. Zanter 2004 huet de Marco Pütz och verschidde Wierker fir Sinfonie- a Sträichorchester geschriwwen, déi bei der Schwäizer 'Edition Kunzelmann' éditéiert goufen an och weltwäit vun Zinfonia (a Locatioun) ugebuede ginn.

International Unerkennung krut de Marco vun 1995 un, wéi hien den éischte Präis vum Concours *"International Clarinet Association Composition Contest"* an den USA mat sengem *Quatuor pour clarinettes* gewonnen huet.

Am Juni 2017 krut hien d'Plaquette d'Honneur vun der *Union Grand-Duc Adolphe* fir seng Verdéngschter ëm d'Blosmusek iwwerreecht.

Am Oktober 2017 krut hien zu Arnhem (NL) den ' 2017 BUMA International Brass Award ' fir seng Kompositiounen am Allgemengen, a méi speziell fir säi Bäitrag zur Blosorchesterliteratur iwwerreecht.

Am November 2024 huet hien den ' Diamond Award ' fir seng 1. Sinfonie ' FOUR COLOURS ' bei der 'Erik Satie International Music Competition' gewonnen.

Seng Kompositioune ginn uechtert d'Welt opgefouert, an et fënnt ee s'an de Programmhefter vu sou grousse Festivaller wéi: Festival International d'Echternach (L), Rencontres d'Ensembles de Violoncelles de Beauvais (F), Les Quatuors à St. Roch (Paris), Festival Radenci (Slov.), WASBE-Konferenzen (Jönköping, Singapur, Killarney, Utrecht, Prag an Cincinnati), RSAMD/Glasgow, 'World Music Contest' zu Kerkrade (NL, 2001 - 2022), CBDNA-Konferenz (Greensboro, USA/2013),EuropArt (Bréissel, 2016, 2017, 2018), asw.

Vun 1986 (zanter 1980 als Chargé de cours) bis 2018 war de Marco Pütz Professer fir Saxophon, Kammermusek an Instrumentatioun um Stater Conservatoire.

Hien huet vun 1979 u vill Concerten als Saxophon-Solist (Recitallen, Duo mat Perkussioun oder Solist mat Orchester) ginn, dorënner 6 Concerten a Russland. 1988 huet hien den éischte 'klasseschen' CD (Saxophon Arias) zu Lëtzebuerg erausbruecht.

Vun 1981 bis 2006 war hie Saxophoniste-renfort beim Orchestre philharmonique du Luxembourg an huet, an där Zäit, déi meescht vun de bekannte Saxophon-Soli am Orchester gespillt an och e groussen Deel dovun enregistréiert.

De Marco Pütz ass Grënnungsmember vum Quatuor de Saxophones de Luxembourg (1982-2006), mat deem hie Concerten am Land an am Ausland gespillt huet. En huet och mat deem Ensembel 1998 eng CD enregistréiert.

## Wierker
### Kammermusek

* *Quatuor pour Saxophones* (1986, Manuscript)
* *Quatuor pour Clarinettes* (1987, Edition Tonger, Karlsruhe,D)
* *Tango for Johny* (1995, Fl., Klar., Alt-Sax.,Klar.-Basse, Vc., Manuscript)
* *Four for two* (fir 2 Saxophonen, 1990, Ed.Bronsheim)
* *Septentrion* (fir 7 Saxophonen, 1990, Edition Tonger, Karlsruhe, D)
* *Astrum* (fir 9 Blechbléiser, 1989, manuscript)
* *Meeting* (fir Sax-Quartett a Perkussioun, 2000, Ed.Bronsheim)
* *Five Miniatures* (fir Klarinetten-Trio, 2001, Ed.Bronsheim)
* *Trilogy for Five* (fir Blechbléiser-Quintett, 1995, Ed.Bronsheim)
* *Vier Bagatellen* (fir Blechbléiser-Quintett, 1998, Ed.Bronsheim)
* *Five characteristic pieces* (fir Holzbléiser-Quintett, 1995, Ed.Bronsheim)
* *Brass Trio* (fir Trompett, Cor an Trombonn, 1999, Ed.Bronsheim)
* *Memento* (8'20", fir Sträich-Quartett, 2004, Edition Tonger, Karlsruhe,D)
* *Till's Last Joke* (2005/2009, Hornquartett, De Haske)
* *Five open-ended Pieces* (fir Tuba/Euphonium Ensembel, 2009, De Haske)
* *Tool Up* (fir Uergel an 2 Percussionisten, 2011, De Haske)
* *Salome's Dance* (5'15",fir Gei an Alt-Saxophon, 2012, M. Combre/Lemoine, Paräis)
* *A Vianden* (12',fir Sopran, Bass-Bariton a Piano, 2017, Verlag nach net bekannt)
* *Woodwind Quintet N°2* (10' fir de pentaTon-Quintett, Schwäiz, 2018, Edition Kunzelmann, CH)
* *Momenti Fugaci* (6',fir Flütt a Vibraphon, 2024, Edition Kunzelmann, CH)

* *Drei Bagatellen* (Pri-An-Elli Trio, 10', fir Gei, Bratsch an Harf, 2025)

### Orchester

* *Happy Birthday, Mrs.. Mr.* (2000, Manuscript, 5':30")
* *Elegia* (2009/2021, in memoriam Charel Weiler, 5':40", Edition Kunzelmann (CH)/Zinfonia.com)
* *Chapters of Life*, (Tuba-Concerto, 2010, 17':30" - Edition Kunzelmann (CH)/Zinfonia.com)
* *Conversations*, (fir Trompett, Piano a Sträicherorchester, 2011, 17' - Edition Kunzelmann (CH)/Zinfonia.com)
* *Moods*, (fir Sinfonie-Orchester, 2013, 12':30 - Edition Kunzelmann (CH)/Zinfonia.com)
* *Strömungen*, (fir Sinfonie-Orchester, 2014, 16':40 - Edition Kunzelmann (CH)/Zinfonia.com)
* *Euphonia's Voice*, (fir Sinfonie-Orchester a Solo-Euphonium, 2019, 17':40 - Edition Kunzelmann (CH)/Zinfonia.com)
* *Concerto for Organ & Orchestra*, (2015/2024, ca.27' - Edition Kunzelmann (CH)/Zinfonia.com)
* *Sinfonie N°1 "Four Colours Symphony"* (2022, fir Sinfonie-Orchester, 39' - Edition Kunzelmann (CH)/Zinfonia.com - Hierscht 2024)
* *Imaginary Letters* (2023, fir Sax. Sopran-Solo, Sträicherorchester, Pk. an 2 Perc., 22', Edition Kunzelmann (CH)/Zinfonia.com)

* *Sinfonie N°2 "Worte", fir Mezzosopran & Orchester (no Gedichter vun Ingeborg Bachmann, Nelly Sachs & Anna Achmatowa)*, 2024, ca. 42', Edition Kunzelmann (CH)/Zinfonia.com, no der Uropféierung)
* *Oboe Concerto*, fir Hautbois & Orchester (2025, ca. 23,5')

### Bünemusek
* *Dem Alto séng grouss Rees* (1995, Musekstheater fir Kanner, Manuscript, 70')
* *Golden Memories* (2022, Museks-Spektakel fir den Ensemble d'Gëlle Fraën, 65')

### Piano/Uergel

* *Eng Waltz fir d'Steffi* (1986. Ed. LGNM)
* *Waltzing Steffi* (2013: Versioun fir Piano mat 4 Hänn)
* *Impressions* (1994, Ed. Bronsheim)
* *Meditation & Toccata* (2017, 1 - Meditation, 2 - Interludium, 3 - Toccata in C, Edition Kunzelmann, CH)

### Instrument & Piano
(* = Pedagogesch Stécker)

* *Trois pièces* (1991, fir Klarinett & Piano, Ed. Bronsheim)
* *Trois pièces charactéristiques* (1999, fir Klar./Sax. & Piano, Ed. Bronsheim)
* *Recitativo & Allegro* (2003, fir Euphonium & Piano, Ed. Bronsheim)
* *Three days in a week* (2004, fir Sopran/Alt-Sax. & Piano, Ed. M. Combre/Lemoine, Paräis)
* *Tanz-Suite* (2005, fir Fagott & Piano, Edition Tonger, Karlsruhe)
* *Song & Dance* (2006, fir Klarinett & Piano, Ed. M. Combre/Lemoine, Paräis)
* *March, Waltz & Ragtime* (2007, fir Trompett & Piano, Ed. M. Combre/Lemoine, Paräis)
* *March & Ragtime* (2007, Versioun fir Sopran/Alt-Sax. & Piano, Ed. M. Combre/Lemoine, Paräis)
* *Cadence et Allegro* (2008, fir Flûte a Piano, Ed. De Haske)
* *Poids Lourds* (2009, fir Euphonium & Piano, Ed. M. Combre/Lemoine, Paräis)
* *Two Pictures* (2010, fir Hautbois/Eb-Saxophone & Piano, De Haske)
* *Two Bagatelles* (2011, fir Sax. Alto/Sopran & Piano, De Haske)
* *Diversions* (2013, fir Trompett & Piano, Éditions Sempre Più, Paräis)
* *Lover's Grief & Happpy End* (2014, fir Gei & Piano, Éditions Sempre Più, Paräis)
* *The Cable Girl* (2023, fir Alt/Sopran Saxophon & Piano, Éditions Sempre Più, Paräis)

### Blosorchester/Fanfare/Brass Band

* *The Legend of Aquarius* (D'Legend vum Kropemann, 1997, Ed. Bronsheim, 17')
* *Meltdown* (fir BO, 1992, Ed. Bronsheim, 14':30")
* *Prae Monitio* (fir Mezzo-Sopran a BO, Ed. Bronsheim)
* *Concerto for Flute and Wind Band* (1995, Ed. Bronsheim)
* *..au début ce ne fût qu'une idée..* (1995, fir BO an Uergel, Manuscript)
* *Three Sketches for Band* (2005, www.windmusic.ch)
* *Sinfonietta for Band* (fir BO, 1998, Ed. Bronsheim, 21'), Imposé beim 'Eidgenössisches Musikfest' 2001 zu Fribourg (CH)
* *Konzertstück, for Bass-Trbne. & Wind Band* (1999, Ed. Bronsheim)
* *Luxembourg, Ville fortifiée* (1999, Ed. Bronsheim Music)
* *Rhapsody op a Dutch Folksong* (fir BO, 2001, Ed.Bronsheim)
* *Initiales* (fir Fanfare, 2000, Ed.Bronsheim, 14':30")
* *Dance Sequence* (fir Wind Band, 2002, Ed.Maecenas, GB)
* *Sincerely Yours!* (fir Fanfare a BO, 2003, Ed.Bronsheim, 17')
* *Improvisation & Fugato* (HO, 2003, Ed.Bronsheim, 13')
* *Concertino for Euphonium & Band* (F/BO/Brass Band, 2003, Ed.Bronsheim, 11':30")
* *Derivations* (fir Fanfare a Wind Band, 2003,Ed.Bronsheim, 16'), Imposé an der Konzert-Divisioun bei der WMC 2005
* *Concerto for Bb-Clarinet & Wind Ensemble* (2004, Ed.Bronsheim, 16':30")
* *Choralis Tonalis* (F/BO, 2005, Ed.Bronsheim, 4':30")
* *Die Judenbuche* (fir BO, 2006, Ed.Bronsheim, 12')
* *Trumpet Concerto* (fir Trompett a BO, 2006, Ed.Bronsheim, 18')
* *Arrows of lightning* (2006,HO, Ed.De Haske, 8')
* *Four Sketches for Band* (2007, fir Fanfare a BO, Ed. De Haske, 4':30")
* *Four Earth Songs* (2007, fir Sopran-Solo a Fanfare/BO, Ed. De Haske, 26')
* *Omaggio* (2008, fir Fanfare-Orchester, Ed. De Haske, 17'), Imposé 1. Divisioun/Fanfare beim ONFK 2014 zu Drachten (NL)
* *From the Highlands* (2009, fir Blosorchester, Ed. De Haske, 8')
* ..*dann wachsen Flügel Deinen Worten*.. (2009, fir Blosorchester, Solo-Cello a Kannerchouer, De Haske)
* *Chapters of Life*, (2010, Tuba-Solo + Blos-/Sinfonieorchester, De Haske, 17':30")
* *A Little Irish Suite* (2010, fir Blosorchester, Compact Band Series, De Haske, 6')
* *Celebrations* (2012, fir Fanfare-Orchester, Bronsheim Music, 13':30")
* *Tre Pezzi per Banda* (2012, fir Blosorchester, Bronsheim Music, 11')
* *Rhapsodic Pictures* (2012, fir Blosorchester, 12', nach net erauskomm)
* *Solitary Prayer* (2013, fir Solo-Euphonium a Brass Band, 5':30", Bronsheim Music)
* *Time for Outrage* (2015, fir Blosorchester, 16', Bronsheim Music), Imposé beim EBBC (= European Brass Band Competition) 2018 zu Utrecht, an beim 'Kantonales Musikfest Schwyz' 2025 (Höchststufe, Harmonie)
* *Concerto for Organ, Winds & Percussion* (2015, 27', Edition Kunzelmann, CH)
* *Jubilee Vibrations, Concertino for Vibraphone & Band* (2015, HA/FA, Bronsheim Music, 11')
* *Festive Fanfare* (2015, fir Blosorchester, 4':40", Bronsheim Music)
* *Der Linksmähder* (2016, fir Blosorchester, 8', Wind Music Edition, CH)
* *In other Words* (2016, fir Fanfare-Orchester, 15', Bronsheim Music, NL), Imposé 1. Divisioun/Fanfare beim ONFK 2018 zu Drachten (NL)
* *Dialogues* (2016/17, fir 2 F-Coren a Fanfare-Orchester, 14', Bronsheim Music, NL)
* *Trigger* (2017, fir Blosorchester, 4':10", Bronsheim Music, NL)
* *Schattengänge* (2018, fir Blosorchester, 9':30", Bronsheim Music, NL), Imposé beim 'Deutscher BO-Wettbewerb, 2020', bestallt vum 'Deutscher Musikrat'
* *Glück Auf - Fanfare* (2018, fir Blosorchester, 2':40", net publizéiert)
* *Two Impressions from Mondorf-les-Bains* (2018, fir Blosorchester, 12', Bronsheim Music. NL)
* *Die Mahnung der Toten* (2019, fir Mezzo-Sopran a Blosorchester, 14', Bronsheim Music, NL)
* *Temptations* (2020, fir Fanfare-Orchester, 14', Bronsheim Music), (NL)
* *Three at a Time* (2020, fir Fanfare/Blosorchester, 11', Bronsheim Music), (NL)
* *Concerto for Wind Orchestra* (2020, fir Blosorchester, 22':30, Bronsheim Music), (NL)
* *Frames of Mind* (2021, fir Fanfareorchester, 11':20", Bronsheim Music, NL), Imposé 3. Divisioun/Fanfare bei der WMC 2022
* *Of fear and quiet hope* (2021, fir Blosorchester, 12':45", Bronsheim Music, NL)
* *Evolutions for Winds* (2022, fir Blosorchester, 10':10", Bronsheim Music, NL), Imposé 3. Divisioun/Harmonie bei der WMC 2026
* *Of Deprivation & Confidence* (2022, fir Blosorchester, 13', Bronsheim Music, NL)
* *Brainwashing* (2023, fir Saxophonquartett a Blosorchester, 19', Bronsheim Music, NL - nom 15.9.2024)
* *Wings* (2023, fir Solo-Flügelhorn a Brass Band/Fanfare, 6':15, Bronsheim Music, NL)
* *A Steamy Ride* (2024, fir Blosorchester, 15', Bronsheim Music)
* *Douce Dame Jolie - Revisited* , after G. de Machaut (2025, fir Fanfare, 16', Bronsheim Music)

## Kuckt och
* Lëscht vu lëtzebuergesche Komponisten
* Lëscht vu lëtzebuergesche Museker

## Um Spaweck
* Privat Websäit vum Marco Pütz
* De Marco Pütz bei Henry Lemoine
* De Marco Pütz bei Edition Bronsheim
* De Marco Pütz bei Edition Kunzelmann
* De Marco Pütz bei Zinfonia
* De Marco Pütz bei Edition Tonger
* De Marco Pütz bei Maecenas (UK)
* De Marco Pütz bei Music Shop Europe
* De Marco Pütz bei Ed. Sempre Piu